ms en en en en id en en fr ms ca id en en en id en en fr ms ca id ms en ms ms id ms ms id ms pt id ms ms id ms id id ms id id id id eo ceb id id id id id ms id ms id id ms ms id id id id ms id ms ms id id id id en en en de en en nl en en en ms id en id en id pt id en en id en en en en id en en en id en en en en id en en fi en id en id en id en hbs_lat en id en en en id en en en id id id id id en en en en fa en en en en en en es en en ms en fr en en en en en id en en
PMR dan SPM: Sebuah Persinggahan Kehidupan – Saifulislam.Com
Wednesday , October 5 2022
“Ini kumpulan paling teruk dalam sejarah sekolah. Semua D dan E” kata cikgu.
Jika B atau C, itu kerja cikgu akademik. Tetapi jika D dan E, ini pemberontakan. Mesti ada sesuatu yang menarik.
Saya hadir. Cikgu minta mahu menyertai kursus. Saya tidak benarkan. Hanya saya bersama ‘pelajar bermasalah’ berkenaan.
Selepas berjaya meyakinkan mereka bahawa saya bukan orang upahan sekolah, perbualan jadi makin menarik.
Ringkasannya, saya bertanya kepada setiap seorang, apakah visi dan misi mereka berkaitan dengan PMR. Antara jawapan yang saya terima:
“Saya mahu buktikan dalam PMR ini bahawa tidak lulus PMR tidak semestinya bodoh!”
“Maknanya, kalau PMR straight A’s, tak semestinya pandai, betul tak?” saya tanya semula.
“Betul! Betul! Saya suka ustaz ini!” kata pelajar berkenaan.
“Saya tak nak score tinggi-tinggi. Biar cukup-cukup sahaja untuk masuk sekolah ***. Sekolah ini tak best. Tak ada ragbi. Saya minat ragbi!” kata seorang lagi.
“Kerajaan sudah hendak mansuhkan PMR, ustaz. Maknanya PMR ini tidak penting. Saya tidak mahu korbankan usia muda saya untuk benda yang tidak penting. Masa yang berlalu tidak boleh diulang kembali!” hujah seorang lagi.
Ada sekitar 20 set jawapan yang saya terima daripada mereka. Kesimpulan saya, mereka tidak bodoh. Kepandaian mereka tidak dapat ditampung dan diuruskan oleh sistem yang ada.
DENGAR DAN FAHAM SEBELUM MINTA DIDENGAR DAN DIFAHAMI
Sebagai da’i (dalam kursus itu saya digelar ‘motivator’), tugas saya adalah untuk mendengar terlebih dahulu, cuba memahami, dan membina kepercayaan terlebih dahulu sebelum mereka boleh mendengar saya, memahami, dan sudi mempertimbangkan saranan saya.
Sudah tentu, saya tidaklah bermaksud yang peperiksaan PMR atau SPM itu langsung tidak berguna dan pelajar berkenaan 100% betul pada sikap mereka. Sebaliknya peperiksaan itu boleh jadi berguna apabila diletakkan pada konteks yang betul dan berpada.
“PMR, walaupun tanpa ia kamu tetap boleh meneruskan hidup dan mencapai impian kamu tanpanya, sebab hanya di Malaysia ada PMR, tetapi ada sesuatu pada semua orang di dunia, apabila mereka mahu berjaya. Kamu rasa apa dia?” saya bertanya.
“Doa ibu bapa” jawab seorang.
“Solat” jawab seorang lagi.
Dan ada beberapa jawapan yang mereka kongsi.
“Betul belaka jawapan itu. Namun yang saya nak tekankan di sini ialah, untuk berjaya, kamu perlukan DISIPLIN” saya menyambung pengisian.
Mendengar perkataan ‘disiplin’, ada peserta sudah berubah muka. Ustaz ini nak bancuh kita barangkali.
“Disiplin yang saya maksudkan ialah, kamu bersabar dengan benda-benda yang kamu tak suka, supaya nanti kamu dapat apa yang kamu suka. Keputusan PMR bukan penentu hidup kamu, tetapi PMR yang kamu tak suka ini, jika bersabar menempuhnya, sabar itu memberi kejayaan lumayan di dunia dan di akhirat”
“Keputusan peperiksaan kamu akan ditelan masa dan dilupakan. Namun pengalaman bersabar dan berusaha, yakni disiplin, kekal sepanjang hayat. Bolehkah berjaya dalam hidup kalau tak lulus PMR dan SPM? Boleh, jika selepas berusaha, kamu masih gagal kerana faktor-faktor yang pelbagai. Tetapi kamu akan gagal dunia dan akhirat, andai kegagalan kamu dalam peperiksaan adalah susulan sikap malas, tidak berdisiplin, semua nak cepat, enggan berusaha” saya merumuskan perbincangan, sebelum masuk ke sesi melakar perancangan untuk mencapai impian masing-masing.
Peperiksaan hanya salah satu. Namun perjalanan, hanya ada satu.
KISAH KUMPULAN PELAJAR BERPOTENSI
Itu kisah semasa saya bertemu kumpulan pelajar ‘bermasalah’. Berbeza pula dengan pengalaman saya semasa bertemu dengan pelajar ‘berpotensi.
“Saya harap ustaz dapat beri motivasi kepada ibu bapa calon PMR dan SPM kita agar mereka boleh tekankan lebih sedikit kepada anak-anak mereka”
Ibu bapa dari seluruh pelusuk negeri dikumpul di sekolah, sekolah asrama. Ibu bapa datang dari jauh, untuk pastikan dapat ‘menekan’ anak-anak menduduki peperiksaan. Ia perkataan yang dipakai oleh guru.
Guru bentang statistik perbandingan keputusan PMR dan SPM tahun-tahun lalu, dan merumuskan “harap kamu tidak menghampakan sekolah tahun ini”
“Ini pelajar terbaik peperiksaan percubaan tahun ini. Walaupun beliau pendiam dan jarang bersuara atau bertanya di dalam kelas, apa sahaja yang cikgu ajar, dia faham dengan begitu baik. Contohilah dia” kata pengerusi majlis selepas mempelawa pelajar berkenaan naik ke pentas.
Beliau berjalan lesu. Bahu jatuh, tengok lantai.
“Calon-calon PRM dan SPM sila naik ke atas pentas untuk upacara ikrar, tanda memberi sepenuh diri kepada peperiksaan” pelawa guru.
Bagaimanakah saya hendak berceramah di dalam setting yang saya bantah? Wajah pelajar yang masam mencuka itu sudah sedia merimaskan saya untuk memulakan ceramah.
Biodata penceramah: Saya menjadi pelajar pertama di dalam sejarah sekolah, dan satu-satunya pelajar pada masa itu, mendapat 8A1 di dalam SRP 1990. Pengalaman itu diharapkan boleh menjadi bekal untuk saya ‘boost’ calon PMR, juga SPM mendapat keputusan sebegitu. Itu harapannya.
Namun semua ritual itu tiada pada masa tersebut. Kami sesama pelajar belajar dengan bimbingan guru yang melebihkan sedikit kelas menjelang bulan akhir peperiksaan. Saya juga tidak mensasarkan keputusan tertentu. Hanya berusaha membuat yang terbaik. Ceramah motivasi pun tiada. Hanya nasihat ikhlas guru-guru yang kepuasannya ialah selesai mengajar kami.
Apabila keputusan keluar, saya ambil keputusan peperiksaan di tingkap kerani sekolah sahaja. Tiada banner gilang gemilang, tiada surat khabar, hanya salam-salam persahabatan dengan rakan-rakan, tahniah para guru semasa saya lalu di hadapan bilik guru, bawa keputusan balik rumah, ibu bapa senyum, kata Alhamdulillah, dan hidup diteruskan seperti biasa. Dan selepas SRP, ada banyak lagi peperiksaan lain.
Manakala saya yang dapat 8A1 pada tahun 1990 itu, pada hari ini bukanlah insan paling berjaya di kalangan rakan-rakan saya, 23 tahun selepas ia berlalu.
Saya merayu kepada ibu bapa, jangan hina anak-anak anda dengan muka kecewa, apabila anak anda gagal mendapat keputusan idaman anda. Jika ibu bapa gagal menjadi benteng terakhir anak menyelamatkan diri daripada kegilaan peperiksaan di sekolah, memang wajar anak-anak melebihkan kawan-kawan berbanding ibu bapa mereka sendiri.
Semasa saya ke hadapan pelajar, pesan saya satu sahaja, iaitu pesanan saya kepada diri saya sendiri semasa menduduki SRP lebih 20 tahun lalu, “jadikan PMR dan SPM ini cita-cita kamu, bukan cita-cita ibu bapa atau guru atau pegawai pendidikan daerah atau negeri, atau menteri. Kamu bukan pekerja untuk menghasilkan A di dalam industri pendidikan”
Rahmati kami ya Allah. Kasihanilah anak-anak kami.
Tahniah kepada semua pelajar PMR yang mendapat keputusan peperiksaan kalian baru-baru ini. Apa sahaja keputusannya, kalian wajib lebih pintar dari PMR. Jangan biarkan PMR membataskan potensi semua.
Kejayaan adalah sebuah perjalanan, bukan destinasi.
P/s: saya sudah tidak lagi mengendalikan kursus-kursus motivasi, termasuk untuk pelajar sekolah. Andai ada tips berguna di dalam catatan ini, saya berterima kasih jika ibu bapa, guru, penceramah atau sesiapa sahaja memanfaatkannya dalam interaksi masing-masing bersama anak-anak kita.
Previous Memanjangkan Usia Dengan Kualiti, Bukan Kuantiti
Next Budaya Memberi Masyarakat Turki: Institusi Waqaf
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
26/12/2013 at 3:07 PM
Terima Kasih ustaz dalam pengkongsian ini. Terkesima saya bila membacanya. Teringat akan perangai sendiri apabila anak kecil saya yg berusia 7 tahun dimarahi hanya kerana tidak mendapat keputusan peperiksaan yang saya harapkan. Apa pun, saya menyesal dengan tindakan saya itu. Terima kasih ustaz kerana sekali lagi menyedarkan saya.
26/12/2013 at 3:09 PM
Terima kasih kerana sudi singgah bertamu di sini dan memanfaatkan perkongsian. Sama-samalah kita berusaha mendidik anak-anak hari ini, yang penuh cabaran. Allah bersama, Insha ALlah
27/12/2013 at 1:51 AM
Walaupun tidak mengendalikan kursus-kursus motivasi, Ustaz jangan serik menulis perihal pendidikan, ya. Tidak pernah mendapati sebagaimana sebelum-sebelum ini melainkan ia bermanfaat.
27/12/2013 at 10:01 AM
Salam Ustaz.. saya sangat bersetuju.. anak2 saya cuma pesan.. kalau boleh jadi best student.. tapi bila balik bawa result bukan best.. saya tak marah.. tak kisah sangat..sebab pada saya.. markah tinggi atau best student tidak menjamin kejayaan kita pada masa depan… anak sulung PMR 9A Alhamdulillah..cukup meraikan dia..tapi pada saya biasa2 saja kerana zaman sekarang mudah sekali mencapai A.. apa yang penting biar mereka A++ utk akhirat sana…
28/12/2013 at 7:01 PM
Terima kasih ust atas artikel yang bermanfaat ini.
01/01/2014 at 3:19 PM
Dapat semua A dalam kertas, tapi tiada orang buat sambutan, dahsyat …
06/01/2014 at 11:01 AM
Assalmualikum ustaz,tk atas prkongsian motivasi dr ustaz,ank sulung saya kini di kisas,sblm ni bljar di izzuddin shah,ipoh berkat usaha,doa brjaya 9A,sy dan suami tak pernah memaksa utk ank peroleh cemerlang,bg sy jadi ank yg baik,taat,tak tinggal solat,rajin jemaah ke surau dah dikira cemerlang…ank kedua sek. harian biasa, alhamdulillah lulus 2B,6C walau tak ada A,spt abangnya ringan tulang dan rajin ke surau,minat dengar ceramah agama itu dah kira baik menyejukkan hati kami,syukur pdNya,moga Allah berkati dan rahmati kehidupan ustaz sekeluarga,Amin.
08/01/2014 at 9:30 PM
Dua petikan ini sering mengetuk saya, mengingatkan saya siapa saya, di mana saya dan apa yang saya sebenarnya benar-benar perlu lakukan dalam hidup.
“Disiplin yang saya maksudkan ialah, kamu bersabar dengan benda-benda yang kamu tak suka, supaya nanti kamu dapat apa yang kamu suka…”
“Peperiksaan hanya salah satu. Namun perjalanan, hanya ada satu.”
Semoga terus berjuang, mengubah paradigma masyarakat, membawa kita sama-sama menjadi lebih conscious akan hakikat dan makna kehidupan.
Leave a Reply to Asmida Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved